تورک سلاح‌لی گوج‌لری طرفین‌دن سون بیر هفته‌ده گرچکلشدیریلن عملیات‌لاردا 92 تروریست ائتکیسیز حالا گتیریلدی.
باش قرارگاه‌دان وئریلن هفته‌لیک بیلگیلندیرمه‌ده، یورد ایچینده بؤلوجو ترور هؤرگوتو پ‌کاکایا قارشی داوام ائتدیریلن مباریزه ایله سوریه‌نین قوزئیینده حیاتا گئچیریلن ترورلا مباریزه ایشلرینه باغلی بیلگی وئریلدی.
بونا گؤره، داوام‌لی سیغینما ساحه‌سی و یورد ایچینه گئچیش یولو اولا‌راق ایستیفاده ائتدیگی بؤلگه‌لری تروریست‌لردن تمیزلمک و حاضرلیق‌لارینی محدودلاش‌دیرماق مقصدیله باشلادیلان عملیات‌لار آرا‌لیق‌سیز داوام ائدیر.
بو چرچیوه‌ده، شیرناک، حکاری، دیاربکیر، بینگؤل، ائلازیغ، ارزوروم، آرداهان، حاتای، عثمانیه و غازی آنتپ ائللرینده تشکیل ائدیلن عملیات‌لاردا 92 تروریست ائتکیسیز حالا گتیریلدی.
چوخ ساییدا مهماتین اله گئچیریلدیگی عملیات‌لاردا، تروریستلر طرفین‌دن ایستیفاده ائدیلن 55 سیغینا‌جاق، ماغارا و آنبار داغیدیلدی.
ائتکیلی حدود یوخلاما و کنترل نتیجه‌سینده سرحدلردن یاسادیشی یول‌لاردان گئچمه‌یه چالیشان 8 مین 138 نفر توتولدو.
سون بیر هفته‌دکی عملیات‌لار سیراسیندا، شیرناکدا میدانا گلن هلیکوپتر قضاسیندا شهید اولان 13 عسگر ایله توپلام 23 عسگر شهید اولدو، 11 عسگر یارالاندی.
سوریه‌نین قوزئیینده یئریدیلن عملیاتدا دا تورک سلاحلی گوجلری طرفین‌دن دستک‌لنن اؤزگور سوریه اوردوسونون مباریزسی ایله اعزاز و جرابلوس آراسیندا اولان 243 مسکون محل و 2 مین 15 مربع کیلومترلیک ساحه‌ده کنترل تامین ائدیلدی.
